title: Provedbena uredba Komisije (EU) 2018/766 оd 23. svibnja 2018. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
               25.5.2018

               HR

               Službeni list Europske unije

               L 129/74

         PROVEDBENA UREDBA KOMISIJE (EU) 2018/766
   оd 23. svibnja 2018.
   o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
   uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredbi Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
   budući da:

               (1)

               Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

               (2)

               Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

               (3)

               Uredbu (EZ) br. 1484/95 stoga bi trebalo na odgovarajući način izmijeniti.

               (4)

               Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

         DONIJELA JE OVU UREDBU:
   Članak 1.
   Prilog I. Uredbi (EZ) br. 1484/95 zamjenjuje se tekstom iz Priloga ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. svibnja 2018.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 150, 20.5.2014., str. 1.

      (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju dodatnih uvoznih carina u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

      PRILOG
      „
            PRILOG I.

                        Oznaka KN

                        Opis robe

                        Reprezentativna cijena
                        (EUR/100 kg)

                        Jamstvo iz članka 3.
                        (EUR/100 kg)

                        Podrijetlo (1)

                        0207 12 10

                        Trupovi peradi vrste Gallus domesticus pod nazivom ‚70 % piletina’, smrznuti

                        105,7

                        0

                        AR

                        0207 12 90

                        Trupovi peradi vrste Gallus domesticus pod nazivom ‚65 % piletina’, smrznuti

                        127,4

                        0

                        AR

                        126,2

                        0

                        BR

                        0207 14 10

                        Rezani dijelovi peradi vrste Gallus domesticus bez kostiju, smrznuti

                        247,1

                        16

                        AR

                        242,0

                        17

                        BR

                        328,9

                        0

                        CL

                        239,5

                        18

                        TH

                        0207 27 10

                        Rezani dijelovi puretine bez kostiju, smrznuti

                        325,2

                        0

                        BR

                        310,1

                        0

                        CL

                        0408 91 80

                        Jaja bez ljuske, sušena

                        475,7

                        0

                        AR

                        1602 32 11

                        Pripravci nekuhane peradi vrste Gallus domesticus

                        243,7

                        13

                        BR

                  ”

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.).


title: Provedbena uredba Komisije (EU) 2018/783 оd 29. svibnja 2018. o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari imidakloprid (Tekst značajan za EGP. )

text:
               30.5.2018

               HR

               Službeni list Europske unije

               L 132/31

         PROVEDBENA UREDBA KOMISIJE (EU) 2018/783
   оd 29. svibnja 2018.
   o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari imidakloprid
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 21. stavak 3., članak 49. stavak 2. i članak 78. stavak 2.,
   budući da:

               (1)

               Aktivna tvar imidakloprid uvrštena je u Prilog I. Direktivi Vijeća 91/414/EEZ (2) Direktivom Komisije 2008/116/EZ (3).

               (2)

               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

               (3)

               Provedbenom uredbom Komisije (EU) br. 485/2013 (5) izmijenjeni su uvjeti odobrenja aktivne tvari imidakloprid te je od podnositelja zahtjeva zatraženo da dostavi potvrdne informacije o sljedećem:

                           (a)

                           riziku za oprašivače osim pčela medarica;

                           (b)

                           riziku za pčele medarice koje prikupljaju nektar ili polen u plodoredu;

                           (c)

                           mogućem prenošenju putem korijenja na korov u cvatu;

                           (d)

                           riziku za pčele medarice koje su na ispaši na medljici;

                           (e)

                           mogućoj izloženosti gutacijskoj tekućini i akutnom i dugotrajnom riziku za preživljavanje i razvoj pčelinjih zajednica te riziku za leglo pčela kao posljedica takve izloženosti;

                           (f)

                           mogućoj izloženosti zanošenju praha nakon sjetve te akutnom i dugotrajnom riziku za preživljavanje i razvoj pčelinje zajednice i riziku za leglo pčela kao posljedica takve izloženosti;

                           (g)

                           akutnom i dugotrajnom riziku za preživljavanje i razvoj pčelinjih zajednica i riziku za leglo pčela medarica od unosa kontaminiranog nektara i peludi.

               (4)

               Podnositelj zahtjeva državi članici izvjestiteljici Njemačkoj dostavio je dodatne informacije o pčelama (tj. pčelama medaricama, bumbarima i solitarnim pčelama) u roku predviđenom za njihovu dostavu, točnije u prosincu 2014.

               (5)

               Njemačka je ocijenila dodatne informacije koje je podnositelj zahtjeva dostavio. Svoju je ocjenu u obliku dopune nacrtu izvješća o procjeni dostavila 18. siječnja 2016. drugim državama članicama, Komisiji i Europskoj agenciji za sigurnost hrane („Agencija”).

               (6)

               Komisija se savjetovala s Agencijom koja je svoj zaključak o procjeni rizika za imidakloprid predstavila 13. listopada 2016. (6). Agencija je za većinu usjeva utvrdila visok akutan rizik za pčele od sredstava za zaštitu bilja koja sadržavaju aktivnu tvar imidakloprid. Konkretno, u pogledu izloženosti putem praha Agencija je utvrdila visok akutan rizik za pčele od nekoliko uporaba na polju. Za pčele na ispaši u tretiranim usjevima utvrđen je visok rizik od uporabe na krumpiru i ozimim žitaricama. Gotovo za sve uporabe na polju utvrđen je visok rizik za pčele u kulturama u plodoredu. Osim toga, Agencija je utvrdila brojne nedostatke u podacima.

               (7)

               Kako je predviđeno uvodnom izjavom 16. Uredbe (EU) br. 485/2013, Komisija je 11. veljače 2015. pokrenula pregled novih znanstvenih informacija te je u tu svrhu ovlastila EFSA-u da organizira otvoreni poziv na dostavu podataka. EFSA je pokrenula otvoreni poziv na dostavu podataka, koji je završio 30. rujna 2015. (7)

               (8)

               Komisija je 13. studenoga 2015. od EFSA-e zatražila da joj dostavi zaključke o ažuriranoj procjeni rizika za pčele od uporabe imidakloprida kao sredstva za tretiranje sjemena ili u granulama na temelju pokrenutog stručnog pregleda i podataka prikupljenih u okviru posebnog otvorenog poziva na podnošenje podataka te svih ostalih novih podataka iz studija, istraživanja i praćenja relevantnih za predmetne uporabe. Agencija je svoje zaključke o stručnom pregledu ažurirane procjene rizika za pčele od uporabe aktivne tvari imidakloprid kao sredstva za tretiranje sjemena i u granulama predstavila 28. veljače 2018. (8) Podnositelju zahtjeva omogućeno je podnošenje primjedbi o tim zaključcima. Podnositelj zahtjeva podnio je primjedbe, koje su pažljivo pregledane.

               (9)

               Taj su nacrt izvješća o procjeni, dopunu nacrtu izvješća o procjeni i zaključke Agencije pregledale države članice i Komisija u okviru Stalnog odbora za bilje, životinje, hranu i hranu za životinje te su ga finalizirale 27. travnja 2018. u obliku revidirane dopune izvješću Komisije o pregledu za imidakloprid.

               (10)

               Komisija je podnositelja zahtjeva pozvala da dostavi primjedbe o revidiranoj dopuni izvješću o pregledu za imidakloprid. Podnositelj zahtjeva podnio je primjedbe, koje su pažljivo pregledane.

               (11)

               Nakon što je pregledala informacije koje je podnositelj zahtjeva dostavio 2014., Komisija je zaključila da nisu dostavljene dodatne potvrdne informacije u skladu s Uredbom (EU) br. 485/2013, a nakon što je razmotrila i zaključke o ažuriranoj procjeni rizika za pčele, Komisija je zaključila da nije moguće isključiti dodatni rizik za pčele ako se ne uvedu dodatna ograničenja. Uzimajući u obzir potrebu da se osigura razina sigurnosti i zaštite koja je u skladu s visokom razinom zaštite zdravlja životinja koja se zahtijeva u Uniji, primjereno je zabraniti sve uporabe na otvorenom. Stoga je primjereno ograničiti uporabu imidakloprida na trajne staklenike i zahtijevati da usjev dobiven na taj način ostane u trajnom stakleniku tijekom cijelog svojeg životnog vijeka kako bi se spriječilo njegovo presađivanje na otvorenom.

               (12)

               Prilog Provedbenoj uredbi (EU) br. 540/2011 trebalo bi stoga na odgovarajući način izmijeniti.

               (13)

               Uzimajući u obzir rizik za pčele od tretiranog sjemena, stavljanje na tržište i uporaba sjemena tretiranog sredstvima za zaštitu bilja koja sadržavaju imidakloprid trebali bi podlijegati istim ograničenjima koja se odnose na uporabu imidakloprida. Stoga je primjereno predvidjeti da se sjeme tretirano sredstvima za zaštitu bilja koja sadržavaju imidakloprid ne smije stavljati na tržište ili upotrebljavati, osim ako je ono namijenjeno za uporabu samo u trajnim staklenicima i uz uvjet da usjev dobiven na taj način ostane u trajnom stakleniku tijekom cijelog svojeg životnog vijeka.

               (14)

               Državama članicama trebalo bi dati dovoljno vremena za izmjenu ili povlačenje odobrenja za sredstva za zaštitu bilja koja sadržavaju imidakloprid.

               (15)

               U pogledu sredstava za zaštitu bilja koja sadržavaju imidakloprid, ako države članice u skladu s člankom 46. Uredbe (EZ) br. 1107/2009 odobre određeno razdoblje odgode, to bi razdoblje trebalo isteći najkasnije 19. prosinca 2018.

               (16)

               Zabrana stavljanja na tržište i uporabe tretiranog sjemena trebala bi se primjenjivati tek od 19. prosinca 2018. kako bi se omogućilo dostatno prijelazno razdoblje.

               (17)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Izmjena Provedbene uredbe (EU) br. 540/2011
   Dio A Priloga Provedbenoj uredbi (EU) br. 540/2011 mijenja se u skladu s Prilogom ovoj Uredbi.
   Članak 2.
   Zabrana stavljanja na tržište i uporabe tretiranog sjemena
   Sjeme tretirano sredstvima za zaštitu bilja koja sadržavaju imidakloprid ne smije se stavljati na tržište ili upotrebljavati, osim ako su ispunjeni sljedeći uvjeti:

               (a)

               sjeme je namijenjeno za uporabu samo u trajnim staklenicima, i

               (b)

               usjev dobiven na taj način ostaje u trajnom stakleniku tijekom cijelog svojeg životnog vijeka.

         Članak 3.
   Prijelazne mjere
   U skladu s Uredbom (EZ) br. 1107/2009 države članice prema potrebi mijenjaju ili povlače postojeća odobrenja za sredstva za zaštitu bilja koja kao aktivnu tvar sadržavaju imidakloprid najkasnije do 19. rujna 2018.
   Članak 4.
   Razdoblje odgode
   Sva razdoblja odgode koja države članice odobre u skladu s člankom 46. Uredbe (EZ) br. 1107/2009 moraju biti što kraća i istječu najkasnije 19. prosinca 2018.
   Članak 5.
   Izmjena Provedbene uredbe (EU) br. 485/2013
   U pogledu sjemena tretiranog sredstvima a zaštitu bilja koja sadržavaju imidakloprid briše se članak 2. Provedbene uredbe (EU) br. 485/2013.
   Članak 6.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   Međutim, članci 2. i 5. primjenjuju se od 19. prosinca 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. svibnja 2018.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

      (3)  Direktiva Komisije 2008/116/EZ od 15. prosinca 2008. o izmjeni Direktive Vijeća 91/414/EEZ radi uvrštenja aklonifena, imidakloprida i metazaklora kao aktivnih tvari (SL L 337, 16.12.2008., str. 86.).

      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (5)  Provedbena uredba Komisije (EU) br. 485/2013 od 24. svibnja 2013. o izmjeni Provedbene uredbe (EU) br. 540/2011 u pogledu uvjeta za odobrenje aktivnih tvari klotianidina, tiametoksama i imidakloprida i o zabrani uporabe i prodaje sjemena tretiranog sredstvima za zaštitu bilja koja sadrže te aktivne tvari (SL L 139, 25.5.2013., str. 12.).

      (6)  EFSA (Europska agencija za sigurnost hrane), 2016. Stručni pregled procjene rizika od uporabe aktivne tvari imidakloprid kao pesticida uzimajući u obzir dostavljene potvrdne podatke. EFSA Journal 2016;14(11):4607. doi: 10.2903/j.efsa.2016.4607.

      (7)  EFSA (Europska agencija za sigurnost hrane), 2015. Tehničko izvješće o otvorenom pozivu na dostavu novih znanstvenih informacija o riziku za pčele od uporabe triju aktivnih tvari neonikotinoidnih pesticida klotianidin, imidakloprid i tiametoksam, koji se u EU-u primjenjuju kao sredstva za tretiranje sjemena i u obliku granula. EFSA, povezana publikacija 2015: EN-903. 8 str.

      (8)  EFSA (Europska agencija za sigurnost hrane), 2018. Conclusions on the peer review of the pesticide risk assessment for bees for the active substance imidacloprid considering the uses as seed treatments and granules. (Zaključci o stručnom pregledu procjene rizika za pčele od uporabe aktivne tvari imidakloprid kao sredstva za tretiranje sjemena i u granulama.) EFSA Journal 2018.;16(2):5178. 113 str.

      PRILOG
      Tekst stupca „Posebne odredbe” retka 216., imidakloprid, dijela A Priloga Provedbenoj uredbi (EU) br. 540/2011 zamjenjuje se sljedećim:

         „DIO A
         Smije se odobriti samo za uporabu kao insekticid, u trajnim staklenicima ili za tretiranje sjemena namijenjenog uporabi samo u trajnim staklenicima. Usjev dobiven na taj način mora ostati u trajnom stakleniku tijekom cijelog svojeg životnog vijeka.
         DIO B
         Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za imidakloprid, a posebno njegovi dodaci I. i II., u završnoj verziji donesenoj 26. rujna 2008. u Stalnom odboru za prehrambeni lanac i zdravlje životinja, te zaključci izmijenjene dopune izvješću o pregledu za imidakloprid u završnoj verziji donesenoj 27. travnja 2018. u Stalnom odboru za bilje, životinje, hranu i hranu za životinje.
         U toj ukupnoj ocjeni države članice moraju obratiti posebnu pozornost na sljedeće:

                     —

                     rizik za pčele i bumbare koji su pušteni za oprašivanje u trajnim staklenicima,

                     —

                     učinak na vodene organizme,

                     —

                     izloženost pčela zbog doticaja s onečišćenom vodom iz trajnih staklenika.

               Države članice dužne su osigurati da se tretiranje sjemena obavlja samo u profesionalnim objektima za tretiranje sjemena. U tim se objektima moraju primjenjivati najbolje dostupne tehnike kako bi se smanjila mogućnost ispuštanja prašine tijekom primjene na sjeme, skladištenja i prijevoza.
         Uvjeti uporabe prema potrebi uključuju mjere za smanjenje rizika.”


title: Provedbena uredba Komisije (EU) 2018/785 оd 29. svibnja 2018. o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari tiametoksam (Tekst značajan za EGP. )

text:
               30.5.2018

               HR

               Službeni list Europske unije

               L 132/40

         PROVEDBENA UREDBA KOMISIJE (EU) 2018/785
   оd 29. svibnja 2018.
   o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari tiametoksam
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 21. stavak 3., članak 49. stavak 2. i članak 78. stavak 2.,
   budući da:

               (1)

               Aktivna tvar tiametoksam uvrštena je u Prilog I. Direktivi Vijeća 91/414/EEZ (2) Direktivom Komisije 2007/6/EZ (3).

               (2)

               Aktivne tvari iz Priloga I. Direktivi 91/414/EEZ smatraju se odobrenima na temelju Uredbe (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

               (3)

               Provedbenom uredbom Komisije (EU) br. 485/2013 (5) izmijenjeni su uvjeti odobrenja aktivne tvari tiametoksam te je od podnositelja zahtjeva zatraženo da dostavi potvrdne informacije o sljedećem:

                           (a)

                           riziku za oprašivače osim pčela medarica;

                           (b)

                           riziku za pčele medarice koje prikupljaju nektar ili polen u plodoredu;

                           (c)

                           mogućem prenošenju putem korijenja na korov u cvatu;

                           (d)

                           riziku za pčele medarice koje su na ispaši na medljici;

                           (e)

                           mogućoj izloženosti gutacijskoj tekućini i akutnom i dugotrajnom riziku za preživljavanje i razvoj pčelinjih zajednica te riziku za leglo pčela kao posljedica takve izloženosti;

                           (f)

                           mogućoj izloženosti zanošenju praha nakon sjetve te akutnom i dugotrajnom riziku za preživljavanje i razvoj pčelinje zajednice i riziku za leglo pčela kao posljedica takve izloženosti;

                           (g)

                           akutnom i dugotrajnom riziku za preživljavanje i razvoj pčelinjih zajednica i riziku za leglo pčela medarica od unosa kontaminiranog nektara i peludi.

               (4)

               Podnositelj zahtjeva državi članici izvjestiteljici Španjolskoj dostavio je dodatne informacije o pčelama (tj. pčelama medaricama, bumbarima i solitarnim pčelama).

               (5)

               Španjolska je ocijenila dodatne informacije koje je dostavio podnositelj zahtjeva. Svoju je ocjenu u obliku dopune nacrtu izvješća o procjeni dostavila 12. studenoga 2015. drugim državama članicama, Komisiji i Europskoj agenciji za sigurnost hrane („Agencija”).

               (6)

               Provedeno je savjetovanje s državama članicama, podnositeljem zahtjeva i Agencijom te se od njih zatražilo da dostave primjedbe o ocjeni države članice izvjestiteljice. Agencija je 20. travnja 2016. objavila tehničko izvješće u kojem su sažeti rezultati tog savjetovanja o tiametoksamu (6).

               (7)

               Kako je predviđeno uvodnom izjavom 16. Provedbene uredbe (EU) br. 485/2013, Komisija je 11. veljače 2015. pokrenula pregled novih znanstvenih informacija te je u tu svrhu ovlastila EFSA-u da organizira otvoreni poziv na dostavu podataka. EFSA je pokrenula otvoreni poziv na dostavu podataka, koji je završio 30. rujna 2015. (7)

               (8)

               Komisija je 13. studenoga 2015. od EFSA-e zatražila da joj dostavi zaključke o ažuriranoj procjeni rizika za pčele od uporabe tiametoksama kao sredstva za tretiranje sjemena ili u granulama na temelju pokrenutog stručnog pregleda i podataka prikupljenih u okviru posebnog otvorenog poziva na podnošenje podataka te svih ostalih novih podataka iz studija, istraživanja i praćenja relevantnih za predmetne uporabe. Agencija je svoje zaključke o stručnom pregledu ažurirane procjene rizika za pčele od uporabe aktivne tvari tiametoksam kao sredstva za tretiranje sjemena i u granulama predstavila 28. veljače 2018. (8) Podnositelju zahtjeva omogućeno je podnošenje primjedbi o tim zaključcima. Podnositelj zahtjeva podnio je primjedbe, koje su pažljivo pregledane.

               (9)

               Taj su nacrt izvješća o procjeni, dopunu, tehničko izvješće i zaključak Agencije pregledale države članice i Komisija u okviru Stalnog odbora za bilje, životinje, hranu i hranu za životinje te su ga finalizirale 27. travnja 2018. u obliku revidirane dopune izvješću Komisije o pregledu za tiametoksam.

               (10)

               Komisija je podnositelja zahtjeva pozvala da dostavi primjedbe o revidiranoj dopuni izvješću o pregledu za tiametoksam. Podnositelj zahtjeva podnio je primjedbe, koje su pažljivo pregledane.

               (11)

               Nakon što je pregledala informacije koje je dostavio podnositelj zahtjeva, Komisija je zaključila da nisu dostavljene dodatne potvrdne informacije u skladu s Provedbenom uredbom (EU) br. 485/2013, a nakon što je razmotrila i zaključke o ažuriranoj procjeni rizika za pčele, Komisija je zaključila da nije moguće isključiti dodatni rizik za pčele ako se ne uvedu dodatna ograničenja. Uzimajući u obzir potrebu da se osigura razina sigurnosti i zaštite koja je u skladu s visokom razinom zaštite zdravlja životinja koja se zahtijeva u Uniji, primjereno je zabraniti sve uporabe na otvorenom. Stoga je primjereno ograničiti uporabu tiametoksama na trajne staklenike i zahtijevati da usjev dobiven na taj način ostane u trajnom stakleniku tijekom cijelog svojeg životnog vijeka kako bi se spriječilo njegovo presađivanje na otvorenom.

               (12)

               Prilog Provedbenoj uredbi (EU) br. 540/2011 trebalo bi stoga na odgovarajući način izmijeniti.

               (13)

               Uzimajući u obzir rizik za pčele od tretiranog sjemena, stavljanje na tržište i uporaba sjemena tretiranog sredstvima za zaštitu bilja koja sadržavaju tiametoksam trebali bi podlijegati istim ograničenjima koja se odnose na uporabu tiametoksama. Stoga je primjereno predvidjeti da se sjeme tretirano sredstvima za zaštitu bilja koja sadržavaju tiametoksam ne smije stavljati na tržište ili upotrebljavati, osim ako je ono namijenjeno za uporabu samo u trajnim staklenicima i uz uvjet da usjev dobiven na taj način ostane u trajnom stakleniku tijekom cijelog svojeg životnog vijeka.

               (14)

               Državama članicama trebalo bi dati dovoljno vremena za izmjenu ili povlačenje odobrenja za sredstva za zaštitu bilja koja sadržavaju tiametoksam.

               (15)

               U pogledu sredstava za zaštitu bilja koja sadržavaju tiametoksam, ako države članice u skladu s člankom 46. Uredbe (EZ) br. 1107/2009 odobre određeno razdoblje odgode, to bi razdoblje trebalo isteći najkasnije 19. prosinca 2018.

               (16)

               Zabrana stavljanja na tržište i uporabe tretiranog sjemena trebala bi se primjenjivati tek od 19. prosinca 2018. kako bi se omogućilo dostatno prijelazno razdoblje.

               (17)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Izmjena Provedbene uredbe (EU) br. 540/2011
   Dio A Priloga Provedbenoj uredbi (EU) br. 540/2011 mijenja se u skladu s Prilogom ovoj Uredbi.
   Članak 2.
   Zabrana stavljanja na tržište i uporabe tretiranog sjemena
   Sjeme tretirano sredstvima za zaštitu bilja koja sadržavaju tiametoksam ne smije se stavljati na tržište ili upotrebljavati, osim ako su ispunjeni sljedeći uvjeti:

               (a)

               sjeme je namijenjeno za uporabu samo u trajnim staklenicima, i

               (b)

               usjev dobiven na taj način ostaje u trajnom stakleniku tijekom cijelog svojeg životnog vijeka.

         Članak 3.
   Prijelazne mjere
   U skladu s Uredbom (EZ) br. 1107/2009 države članice prema potrebi mijenjaju ili povlače postojeća odobrenja za sredstva za zaštitu bilja koja kao aktivnu tvar sadržavaju tiametoksam najkasnije do 19. rujna 2018.
   Članak 4.
   Razdoblje odgode
   Sva razdoblja odgode koja države članice odobre u skladu s člankom 46. Uredbe (EZ) br. 1107/2009 moraju biti što kraća i istječu najkasnije 19. prosinca 2018.
   Članak 5.
   Izmjena Provedbene uredbe (EU) br. 485/2013
   U pogledu sjemena tretiranog sredstvima a zaštitu bilja koja sadržavaju tiametoksam briše se članak 2. Provedbene uredbe (EU) br. 485/2013.
   Članak 6.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   Međutim, članci 2. i 5. primjenjuju se od 19. prosinca 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. svibnja 2018.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

      (3)  Direktiva Komisije 2007/6/EZ od 14. veljače 2007. o izmjeni Direktive Vijeća 91/414/EEZ radi uvrštavanja aktivnih tvari metrafenon, Bacillus subtilis, spinozad i tiametoksam (SL L 43, 15.2.2007., str. 13.).

      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (5)  Provedbena uredba Komisije (EU) br. 485/2013 od 24. svibnja 2013. o izmjeni Provedbene uredbe (EU) br. 540/2011 u pogledu uvjeta za odobrenje aktivnih tvari klotianidina, tiametoksama i imidakloprida i o zabrani uporabe i prodaje sjemena tretiranog sredstvima za zaštitu bilja koja sadrže te aktivne tvari (SL L 139, 25.5.2013., str. 12.).

      (6)  EFSA (Europska agencija za sigurnost hrane), 2016. Tehničko izvješće o rezultatima savjetovanja s državama članicama, podnositeljem zahtjeva i EFSA-om o procjeni rizika od uporabe aktivne tvari tiametoksam kao pesticida uzimajući u obzir potvrdne podatke. EFSA, povezana publikacija 2016: EN-1020. 27 str.

      (7)  EFSA (Europska agencija za sigurnost hrane), 2015. Tehničko izvješće o otvorenom pozivu na dostavu novih znanstvenih informacija o riziku za pčele od uporabe triju aktivnih tvari neonikotinoidnih pesticida klotianidin, imidakloprid i tiametoksam, koji se u EU-u primjenjuju kao sredstva za tretiranje sjemena i u obliku granula. EFSA, povezana publikacija 2015: EN-903. 8 str.

      (8)  EFSA (Europska agencija za sigurnost hrane), 2018. Conclusions on the peer review of the pesticide risk assessment for bees for the active substance thiamethoxam considering the uses as seed treatments and granules. (Zaključci o stručnom pregledu procjene rizika za pčele od uporabe aktivne tvari tiametoksam kao sredstva za tretiranje sjemena i u granulama.) EFSA Journal 2018;16(2):5179, 59 str.

      PRILOG
      Tekst stupca „Posebne odredbe” retka 140., tiametoksam, dijela A Priloga Provedbenoj uredbi (EU) br. 540/2011 zamjenjuje se sljedećim:

         „DIO A
         Smije se odobriti samo za uporabu kao insekticid, u trajnim staklenicima ili za tretiranje sjemena namijenjenog uporabi samo u trajnim staklenicima. Usjev dobiven na taj način mora ostati u trajnom stakleniku tijekom cijelog svojeg životnog vijeka.
         DIO B
         Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za tiametoksam, a posebno njegovi dodaci I. i II., u završnoj verziji donesenoj 14. srpnja 2006. u Stalnom odboru za prehrambeni lanac i zdravlje životinja, te zaključci izmijenjene dopune izvješću o pregledu za tiametoksam u završnoj verziji donesenoj 27. travnja 2018. u Stalnom odboru za bilje, životinje, hranu i hranu za životinje.
         U toj ukupnoj ocjeni države članice moraju obratiti posebnu pozornost na sljedeće:

                     —

                     rizik za podzemne vode;

                     —

                     rizik za vodene organizme;

                     —

                     rizik za pčele i bumbare koji su pušteni za oprašivanje u trajnim staklenicima;

                     —

                     izloženost pčela zbog doticaja s onečišćenom vodom iz trajnih staklenika.

               Države članice dužne su osigurati da se tretiranje sjemena obavlja samo u profesionalnim objektima za tretiranje sjemena. U tim se objektima moraju primjenjivati najbolje dostupne tehnike kako bi se smanjila mogućnost ispuštanja prašine tijekom primjene na sjeme, skladištenja i prijevoza.
         Uvjeti uporabe prema potrebi uključuju mjere za smanjenje rizika.”


title: Provedbena uredba Komisije (EU) 2018/784 оd 29. svibnja 2018. o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari klotianidin (Tekst značajan za EGP. )

text:
               30.5.2018

               HR

               Službeni list Europske unije

               L 132/35

         PROVEDBENA UREDBA KOMISIJE (EU) 2018/784
   оd 29. svibnja 2018.
   o izmjeni Provedbene uredbe (EU) br. 540/2011 u pogledu uvjeta za odobrenje aktivne tvari klotianidin
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 21. stavak 3., članak 49. stavak 2. i članak 78. stavak 2.,
   budući da:

               (1)

               Aktivna tvar klotianidin uvrštena je u Prilog I. Direktivi Vijeća 91/414/EEZ od 15. srpnja 1991. (2) Direktivom Komisije 2006/41/EZ (3).

               (2)

               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

               (3)

               Provedbenom uredbom Komisije (EU) br. 485/2013 (5) izmijenjeni su uvjeti odobrenja aktivne tvari klotianidin te je od podnositelja zahtjeva zatraženo da dostave potvrdne informacije o sljedećem:

                           (a)

                           riziku za oprašivače osim pčela medarica;

                           (b)

                           riziku za pčele medarice koje prikupljaju nektar ili polen u plodoredu;

                           (c)

                           mogućem prenošenju putem korijenja na korov u cvatu;

                           (d)

                           riziku za pčele medarice koje su na ispaši na medljici;

                           (e)

                           mogućoj izloženosti gutacijskoj tekućini i akutnom i dugotrajnom riziku za preživljavanje i razvoj pčelinjih zajednica te riziku za leglo pčela kao posljedica takve izloženosti;

                           (f)

                           mogućoj izloženosti zanošenju praha nakon sjetve te akutnom i dugotrajnom riziku za preživljavanje i razvoj pčelinje zajednice i riziku za leglo pčela kao posljedica takve izloženosti;

                           (g)

                           akutnom i dugotrajnom riziku za preživljavanje i razvoj pčelinjih zajednica i riziku za leglo pčela medarica od unosa kontaminiranog nektara i peludi.

               (4)

               Podnositelji zahtjeva državi članici izvjestiteljici Belgiji dostavili su dodatne informacije o pčelama (tj. pčelama medaricama, bumbarima i solitarnim pčelama) u roku predviđenom za njihovu dostavu, točnije u prosincu 2014. Ažuriranu dokumentaciju dostavili su u ožujku 2015. i lipnju 2015.

               (5)

               Belgija je ocijenila dodatne informacije koje su dostavili podnositelji zahtjeva. Svoju je ocjenu u obliku dopune nacrtu izvješća o procjeni dostavila 31. kolovoza 2015. drugim državama članicama, Komisiji i Europskoj agenciji za sigurnost hrane („Agencija”).

               (6)

               Komisija se savjetovala s Agencijom koja je svoj zaključak o procjeni rizika za klotianidin predstavila 13. listopada 2016. (6). Agencija je za većinu usjeva utvrdila visok akutan rizik za pčele od sredstava za zaštitu bilja koja sadržavaju aktivnu tvar klotianidin. Konkretno, u pogledu izloženosti putem praha Agencija je utvrdila visok akutan rizik za pčele od ozimih žitarica, a nije moguće isključiti i visok kronični rizik za pčele od šećerne repe. U pogledu unosa ostataka prisutnih u kontaminiranom nektaru i peludi utvrđen je visok akutan i kroničan rizik odnosno nije ga moguće isključiti za većinu uporaba na polju. Kroničan i akutan rizik za pčele utvrđen je i u kulturama u plodoredu za sve uporabe na polju. U pogledu šumskih rasadnika podnositelji zahtjeva nisu dostavili podatke te stoga nije moguće isključiti rizik za pčele. Osim toga, Agencija je utvrdila brojne nedostatke u podacima.

               (7)

               Kako je predviđeno uvodnom izjavom 16. Provedbene uredbe (EU) br. 485/2013, Komisija je 11. veljače 2015. pokrenula pregled novih znanstvenih informacija te je u tu svrhu ovlastila EFSA-u da organizira otvoreni poziv na dostavu podataka. EFSA je pokrenula otvoreni poziv na dostavu podataka, koji je završio 30. rujna 2015. (7).

               (8)

               Komisija je 13. studenoga 2015. od EFSA-e zatražila da joj dostavi zaključke o ažuriranoj procjeni rizika za pčele od uporabe klotianidin kao sredstva za tretiranje sjemena ili u granulama na temelju pokrenutog stručnog pregleda i podataka prikupljenih u okviru posebnog otvorenog poziva na podnošenje podataka te svih ostalih novih podataka iz studija, istraživanja i praćenja relevantnih za predmetne uporabe. Agencija je svoje zaključke o stručnom pregledu ažurirane procjene rizika za pčele od uporabe aktivne tvari klotianidin kao sredstva za tretiranje sjemena i u granulama predstavila 28. veljače 2018. (8) Podnositeljima zahtjeva omogućeno je podnošenje primjedbi o tim zaključcima. Podnositelji zahtjeva podnijeli su primjedbe, koje su pažljivo pregledane.

               (9)

               Taj su nacrt izvješća o procjeni, dopunu nacrtu izvješća o procjeni i zaključke Agencije pregledale države članice i Komisija u okviru Stalnog odbora za bilje, životinje, hranu i hranu za životinje te su ga finalizirale 27. travnja 2018. u obliku revidirane dopune izvješću Komisije o pregledu za klotianidin.

               (10)

               Komisija je podnositelje zahtjeva pozvala da dostave primjedbe o revidiranoj dopuni izvješću o pregledu za klotianidin. Podnositelji zahtjeva podnijeli su primjedbe, koje su pažljivo pregledane.

               (11)

               Nakon što je pregledala informacije koje su podnositelji zahtjeva dostavili 2014. i 2015., Komisija je zaključila da nisu dostavljene dodatne potvrdne informacije u skladu s Provedbenom uredbom (EU) br. 485/2013, a nakon što je razmotrila i zaključke o ažuriranoj procjeni rizika za pčele, Komisija je zaključila da nije moguće isključiti dodatni rizik za pčele ako se ne uvedu dodatna ograničenja. Uzimajući u obzir potrebu da se osigura razina sigurnosti i zaštite koja je u skladu s visokom razinom zaštite zdravlja životinja koja se zahtijeva u Uniji, primjereno je zabraniti sve uporabe na otvorenom. Stoga je primjereno ograničiti uporabu klotianidina na trajne staklenike i zahtijevati da usjev dobiven na taj način ostane u trajnom stakleniku tijekom cijelog svojeg životnog vijeka kako bi se spriječilo njegovo presađivanje na otvorenom.

               (12)

               Prilog Provedbenoj uredbi (EU) br. 540/2011 trebalo bi stoga na odgovarajući način izmijeniti.

               (13)

               Uzimajući u obzir rizik za pčele od tretiranog sjemena, stavljanje na tržište i uporaba sjemena tretiranog sredstvima za zaštitu bilja koja sadržavaju klotianidin trebali bi podlijegati istim ograničenjima koja se odnose na uporabu klotianidina. Stoga je primjereno predvidjeti da se sjeme tretirano sredstvima za zaštitu bilja koja sadržavaju klotianidin ne smije stavljati na tržište ili upotrebljavati, osim ako je ono namijenjeno za uporabu samo u trajnim staklenicima i uz uvjet da usjev dobiven na taj način ostane u trajnom stakleniku tijekom cijelog svojeg životnog vijeka.

               (14)

               Državama članicama trebalo bi dati dovoljno vremena za izmjenu ili povlačenje odobrenja za sredstva za zaštitu bilja koja sadržavaju klotianidin.

               (15)

               U pogledu sredstava za zaštitu bilja koja sadržavaju klotianidin, ako države članice u skladu s člankom 46. Uredbe (EZ) br. 1107/2009 odobre određeno razdoblje odgode, to bi razdoblje trebalo isteći najkasnije 19. prosinca 2018.

               (16)

               Zabrana stavljanja na tržište i uporabe tretiranog sjemena trebala bi se primjenjivati tek od 19. prosinca 2018. kako bi se omogućilo dostatno prijelazno razdoblje.

               (17)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Izmjena Provedbene uredbe (EU) br. 540/2011
   Dio A Priloga Provedbenoj uredbi (EU) br. 540/2011 mijenja se u skladu s Prilogom ovoj Uredbi.
   Članak 2.
   Zabrana stavljanja na tržište i uporabe tretiranog sjemena
   Sjeme tretirano sredstvima za zaštitu bilja koja sadržavaju klotianidin ne smije se stavljati na tržište ili upotrebljavati, osim ako su ispunjeni sljedeći uvjeti:

               (a)

               sjeme je namijenjeno za uporabu samo u trajnim staklenicima, i

               (b)

               usjev dobiven na taj način ostaje u trajnom stakleniku tijekom cijelog svojeg životnog vijeka.

         Članak 3.
   Prijelazne mjere
   U skladu s Uredbom (EZ) br. 1107/2009 države članice prema potrebi mijenjaju ili povlače postojeća odobrenja za sredstva za zaštitu bilja koja kao aktivnu tvar sadržavaju klotianidin najkasnije 19. rujna 2018.
   Članak 4.
   Razdoblje odgode
   Sva razdoblja odgode koja države članice odobre u skladu s člankom 46. Uredbe (EZ) br. 1107/2009 moraju biti što kraća i istječu najkasnije 19. prosinca 2018.
   Članak 5.
   Izmjena Provedbene uredbe (EU) br. 485/2013
   U pogledu sjemena tretiranog sredstvima a zaštitu bilja koja sadržavaju klotianidin briše se članak 2. Provedbene uredbe (EU) br. 485/2013.
   Članak 6.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   Međutim, članci 2. i 5. primjenjuju se od 19. prosinca 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. svibnja 2018.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

      (3)  Direktiva Komisije 2006/41/EZ od 7. srpnja 2006. o izmjeni Direktive Vijeća 91/414/EEZ radi uvrštenja klotianidina i petoksamida kao aktivnih tvari (SL L 187, 8.7.2006., str. 24.).

      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (5)  Provedbena uredba Komisije (EU) br. 485/2013 od 24. svibnja 2013. o izmjeni Provedbene uredbe (EU) br. 540/2011 u pogledu uvjeta za odobrenje aktivnih tvari klotianidina, tiametoksama i imidakloprida i o zabrani uporabe i prodaje sjemena tretiranog sredstvima za zaštitu bilja koja sadrže te aktivne tvari (SL L 139, 25.5.2013., str. 12.).

      (6)  EFSA (Europska agencija za sigurnost hrane), 2016. Zaključak o stručnom pregledu procjene rizika od uporabe aktivne tvari klotianidin kao pesticida uzimajući u obzir dostavljene potvrdne podatke. EFSA Journal 2016.; 14(11):4606, 34 str. doi:10.2903/j.efsa.2016.4606.

      (7)  EFSA (Europska agencija za sigurnost hrane), 2015. Tehničko izvješće o otvorenom pozivu na dostavu novih znanstvenih informacija o riziku za pčele od uporabe triju aktivnih tvari neonikotinoidnih pesticida klotianidin, imidakloprid i tiametoksam, koji se u EU-u primjenjuju kao sredstva za tretiranje sjemena i u obliku granula. EFSA, povezana publikacija 2015: EN-903. 8 str.

      (8)  EFSA (Europska agencija za sigurnost hrane), 2018. Conclusions on the peer review of the pesticide risk assessment for bees for the active substance clothianidin considering the uses as seed treatments and granules. (Zaključci o stručnom pregledu procjene rizika za pčele od uporabe aktivne tvari klotianidin kao sredstva za tretiranje sjemena i u granulama.) EFSA Journal 2018.;16(2):5177. 86 str.

      PRILOG
      Tekst stupca „Posebne odredbe” retka 121., klotianidin, dijela A Priloga Provedbenoj uredbi (EU) br. 540/2011 zamjenjuje se sljedećim:

         „DIO A
         Smije se odobriti samo za uporabu kao insekticid, u trajnim staklenicima ili za tretiranje sjemena namijenjenog uporabi samo u trajnim staklenicima. Usjev dobiven na taj način mora ostati u trajnom stakleniku tijekom cijelog svojeg životnog vijeka.
         DIO B
         Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za klotianidin, a posebno njegovi dodaci I. i II., u završnoj verziji donesenoj 27. siječnja 2006. u Stalnom odboru za prehrambeni lanac i zdravlje životinja, te zaključci izmijenjene dopune izvješću o pregledu za klotianidin u završnoj verziji donesenoj 27. travnja 2018. u Stalnom odboru za bilje, životinje, hranu i hranu za životinje.
         U toj ukupnoj ocjeni države članice moraju obratiti posebnu pozornost na sljedeće:

                     —

                     rizik za podzemne vode,

                     —

                     rizik za pčele i bumbare koji su pušteni za oprašivanje u trajnim staklenicima,

                     —

                     izloženost pčela zbog doticaja s onečišćenom vodom iz trajnih staklenika.

               Države članice dužne su osigurati da se tretiranje sjemena obavlja samo u profesionalnim objektima za tretiranje sjemena. U tim se objektima moraju primjenjivati najbolje dostupne tehnike kako bi se smanjila mogućnost ispuštanja prašine tijekom primjene na sjeme, skladištenja i prijevoza.
         Uvjeti uporabe prema potrebi uključuju mjere za smanjenje rizika.”


title: Provedbena uredba Komisije (EU) 2018/787 оd 25. svibnja 2018. o razvrstavanju određene robe u kombiniranu nomenklaturu

text:
                  31.5.2018

                  HR

                  Službeni list Europske unije

                  L 134/1

            PROVEDBENA UREDBA KOMISIJE (EU) 2018/787
      оd 25. svibnja 2018.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:

                  (1)

                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                  (2)

                  Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                  (3)

                  U skladu s navedenim općim pravilima robu opisanu u stupcu 1. tablice u Prilogu ovoj Uredbi trebalo bi na temelju obrazloženja navedenog u stupcu 3. razvrstati u odgovarajuću oznaku KN iz stupca 2.

                  (4)

                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                  (5)

                  Mjere predviđene u ovoj Uredbi u skladu su s mišljenjem Odbora za carinski zakonik,

            DONIJELA JE OVU UREDBU:
      Članak 1.
      Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 25. svibnja 2018.

               Za Komisiju,

               u ime predsjednika,

            Stephen QUEST

               Glavni direktor

               Glavna uprava za oporezivanje i carinsku uniju

         (1)  SL L 269, 10.10.2013., str. 1.

         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

         PRILOG

                     Opis robe

                     Razvrstavanje
                     (oznaka KN)

                     Obrazloženje

                     (1)

                     (2)

                     (3)

                     Proizvod (takozvana ortoza s vezicama) izrađen od nekoliko zajedno sašivenih komada tekstilnih materijala s otvorima za petu i nožne prste te porubljenim otvorima i rubovima proizvoda. Gornjište je zatvoreno jezikom od kukičanog tekstilnog materijala. Ostali se tekstilni dijelovi sastoje od nekoliko slojeva elastičnog kukičanog tekstilnog materijala.
                     Na vanjski dio tekstila pričvršćena je pločica od fleksibilnog plastičnog materijala koja je samo djelomično vidljiva na vanjskom dijelu proizvoda. Plastična pločica obuhvaća taban i ima rupe duž gornjišta proizvoda i kukice duž dijela koji obavija gležanj, kroz koje se provlače tekstilne vezice kako bi se proizvod stegnuo oko stopala i lista noge.
                     Plastična pločica pruža proizvodu određenu stabilnost. Međutim, proizvod je fleksibilan i vezicama se može stegnuti oko stopala i lista.
                     Proizvod je namijenjen za nošenje unutar obuće i upotrebljava se kao udlaga gležnja u slučaju uganuća ili kontuzije gležnja, laceracija ili lezija ligamenata te radi sprječavanja takvih ozljeda i u slučaju nestabilnosti ligamenata. Međutim, njime se ne može u potpunosti onemogućiti posebna kretnja obuhvaćenog dijela tijela.
                     U postoperativnoj rehabilitaciji njime se olakšava povratak potpune funkcije pridržavanja težine tijela.
                     Vidjeti slike (*1).

                     6307 90 10

                     Razvrstavanje se utvrđuje u skladu s općim pravilima 1, 3(c) i 6 za tumačenje kombinirane nomenklature i nazivima oznaka KN 6307 , 6307 90  i 6307 90 10 .
                     Proizvod se ne može prilagoditi posebnim ograničenjima pacijenta, ali ima višestruku namjenu. Sličan je jednostavnom tekstilnom zavoju koji se omata oko ligamenta i steže oko određenih dijelova tijela kako bi se olakšalo zarastanje ili spriječile daljnje ozljede, osiguravajući da nehotice ili refleksnom kretnjom ne dođe do neželjene kretnje (vidjeti i Napomene s objašnjenjem kombinirane nomenklature (CNEN) Europske unije za podbroj 9021 10 10 , drugi stavak).
                     Slijedom toga, objektivna svojstva proizvoda ne omogućuju razlikovanje od običnih potpora za opću uporabu, a posebno zbog materijala od kojih je izrađen (fleksibilni materijali), načina rada (pritisak stezanjem) ili prilagodljivosti posebnim potrebama pacijenta (vidjeti i napomenu 6 uz poglavlje 90 i presudu od 7. studenoga 2002. u objedinjenim predmetima Lohmann i Medi Bayreuth od C-260/00 do C-263/00, ECLI:EU:C:2002:637, točke 39. i 45.).
                     Nadalje, proizvod se ne može razvrstati među „ortopedska pomagala” iz oznake KN 9021 10 10  jer se njime zbog njegove elastičnosti ne može u potpunosti onemogućiti posebnu kretnju pogođenog dijela tijela kako bi se spriječile daljnje ozljede (vidjeti i Objašnjenje harmoniziranog sustava uz tarifni broj 9021 10 10 , drugi stavak). Primjerice, u slučaju laceracije ligamenata proizvodom bi se trebalo onemogućiti naginjanje gležnja čak i pri trčanju ili skakanju. Međutim, tekstilni materijal i fleksibilni plastični materijal od kojih je proizvod izrađen ne mogu pridržavati težinu tijela pri trčanju.
                     Željeni učinak stezanja postiže se plastičnim materijalom te tekstilnim materijalima. Stoga su oba materijala jednako bitna u smislu općeg pravila 3 (b) za tumačenje kombinirane nomenklature pa se proizvod razvrstava u tarifni broj koji je posljednji u brojčanom nizu tarifnih brojeva koje je potrebno uvažiti u jednakoj mjeri (tarifni brojevi 3926  i 6307 ).
                     Proizvod se stoga razvrstava u oznaku KN 6307 90 10  kao „ostali gotovi tekstilni proizvodi”.

            (*1)  Slike služe isključivo u informativne svrhe.


title: Provedbena uredba Komisije (EU) 2018/788 оd 30. svibnja 2018. o izmjeni Provedbene uredbe (EU) 2017/1993 o uvođenju konačne antidampinške pristojbe na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine kako je proširena na uvoz određenih tkanina otvorene mrežaste strukture od staklenih vlakana poslanih iz Indije, Indonezije, Malezije, Tajvana i Tajlanda, bez obzira na to imaju li deklarirano podrijetlo iz tih zemalja ili nemaju, nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća

text:
               31.5.2018

               HR

               Službeni list Europske unije

               L 134/5

         PROVEDBENA UREDBA KOMISIJE (EU) 2018/788
   оd 30. svibnja 2018.
   o izmjeni Provedbene uredbe (EU) 2017/1993 o uvođenju konačne antidampinške pristojbe na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine kako je proširena na uvoz određenih tkanina otvorene mrežaste strukture od staklenih vlakana poslanih iz Indije, Indonezije, Malezije, Tajvana i Tajlanda, bez obzira na to imaju li deklarirano podrijetlo iz tih zemalja ili nemaju, nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („osnovna uredba”), a posebno njezin članak 11. stavak 4. i članak 13. stavak 4.,
   budući da:
   1.   MJERE NA SNAZI

               (1)

               Uredbom (EU) br. 791/2011 (2) Vijeće je uvelo preostalu antidampinšku pristojbu od 62,9 % na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine. Nakon ispitnog postupka protiv izbjegavanja mjera u skladu s člankom 13. osnovne uredbe, Provedbenom uredbom Vijeća (EU) br. 1371/2013 (3) navedene mjere proširene su na uvoz poslan iz Indije i Indonezije, bez obzira na to ima li deklarirano podrijetlo iz Indije i Indonezije ili nema („proširene mjere”). Istom je uredbom indijski proizvođač izvoznik izuzet od tih proširenih mjera. Kasnije je Provedbenom uredbom Komisije (EU) 2015/1507 (4) još jedan indijski proizvođač izvoznik izuzet od proširenih mjera.

               (2)

               Nakon ispitnog postupka protiv izbjegavanja mjera u skladu s člankom 13. osnovne uredbe, antidampinške mjere proširene su i na Maleziju (5), Tajvan i Tajland (6).

               (3)

               Mjere koje su trenutačno na snazi jesu antidampinške pristojbe uvedene Provedbenom uredbom Komisije (EU) 2017/1993 (7) nakon revizije zbog predstojećeg isteka mjera kojom se potvrdio nastavak mjera.

         2.   ZAHTJEV ZA REVIZIJU

               (4)

               Europska komisija („Komisija”) potom je primila zahtjev za izuzeće od antidampinških mjera primjenjivih na uvoz proizvoda iz postupka revizije podrijetlom iz Narodne Republike Kine kako su proširene na uvoz proizvoda poslanih iz Indije, bez obzira na to imaju li deklarirano podrijetlo iz Indije ili ne, u skladu s člankom 11. stavkom 4. i člankom 13. stavkom 4. osnovne uredbe.

               (5)

               Zahtjev je 26. siječnja 2017. podnijelo trgovačko društvo SPG Glass Fibre PVT. LTD („podnositelj zahtjeva”), proizvođač izvoznik proizvoda iz postupka revizije iz Indije („predmetna zemlja”). Opseg zahtjeva bio je ograničen na mogućnost stjecanja izuzeća od proširenih mjera u pogledu podnositelja zahtjeva.

               (6)

               Komisija je ispitala dokaze koje je dostavio podnositelj zahtjeva i smatrala ih je dostatnima za opravdavanje pokretanja ispitnog postupka u skladu s člankom 11. stavkom 4. i člankom 13. stavkom 4. osnovne uredbe. Komisija je stoga 1. rujna 2017. pokrenula ispitni postupak objavom Provedbene uredbe Komisije (EU) 2017/1514 (8) u Službenom listu Europske unije.

               (7)

               Nadalje, Komisija je u skladu s člankom 3. Provedbene uredbe (EU) 2017/1514 naložila carinskim tijelima da poduzmu odgovarajuće mjere radi evidentiranja uvoza proizvoda iz postupka revizije poslanog iz Indije koji je podnositelj zahtjeva proizveo i prodao za izvoz u Uniju, u skladu s člankom 14. stavkom 5. osnovne uredbe.

         3.   PROIZVOD IZ POSTUPKA REVIZIJE

               (8)

               Proizvod koji podliježe ovoj reviziji jest tkanina otvorene mrežaste strukture od staklenih vlakana, sa širinom i dužinom očice većom od 1,8 mm i težinom većom od 35 g/m2, osim diskova od staklenih vlakana, podrijetlom iz Narodne Republike Kine ili poslana iz Indije, bez obzira na to ima li deklarirano podrijetlo iz Indije ili nema („proizvod iz revizije”), trenutačno obuhvaćena oznakama KN ex 7019 51 00 i ex 7019 59 00.

         4.   ISPITNI POSTUPAK

   (a)   Razdoblje ispitnog postupka

               (9)

               Razdobljem izvješćivanja obuhvaćeno je razdoblje od 1. srpnja 2016. do 30. lipnja 2017. Podaci su prikupljani od razdoblja ispitnog postupka koji je doveo do uvođenja proširenih mjera (od 1. travnja 2012. do 31. ožujka 2013.) do kraja razdoblja izvješćivanja („razdoblje ispitnog postupka revizije”).

               (10)

               Komisija je o pokretanju revizije službeno obavijestila industriju Unije, podnositelja zahtjeva i vladu Indije. Zainteresirane strane pozvane su da iznesu svoja stajališta te su obaviještene da je moguće zatražiti saslušanje. Nisu zaprimljene nikakve primjedbe niti su zainteresirane strane zatražile saslušanje pred Komisijom.

               (11)

               Komisija je podnositelju zahtjeva poslala upitnik i u zadanom roku primila odgovor. Komisija je zatražila i na licu mjesta provjerila sve informacije koje je smatrala potrebnima za reviziju. Posjet radi provjere proveden je u prostorima podnositelja zahtjeva u gradovima Mumbaiju i Umbergaonu u Indiji.

         (b)   Podnositelj zahtjeva

               (12)

               Podnositelj zahtjeva jest trgovačko društvo SPG Glass Fibre PVT. LTD, proizvođač izvoznik proizvoda iz postupka revizije iz Indije.

         (c)   Nalazi ispitnog postupka

               (13)

               Komisija je ispitala jesu li ispunjeni uvjeti za odobravanje izuzeća u skladu s člankom 11. stavkom 4. i člankom 13. stavkom 4. osnovne uredbe.

               (14)

               U ispitnom postupku potvrđeno je da podnositelj zahtjeva nije izvozio proizvod iz postupka revizije u Uniju tijekom ispitnog postupka za sprečavanje izbjegavanja mjera na temelju kojeg su uvedene proširene mjere, odnosno od 1. travnja 2012. do 31. ožujka 2013.

               (15)

               U ispitnom je postupku potvrđeno da podnositelj zahtjeva nije povezan ni s jednim kineskim izvoznikom ili proizvođačem na kojeg se primjenjuju antidampinške mjere.

               (16)

               Nadalje, u ispitnom je postupku potvrđeno da je podnositelj zahtjeva zaista proizvođač proizvoda iz postupka revizije i da nije uključen u izbjegavanje mjera. Podnositelj zahtjeva integrirani je proizvođač koji kupuje staklene kugle domaće proizvodnje za proizvodnju staklenih vlakana koja koristi kao sirovinu za tkanine otvorene mrežaste strukture. Gotovi se proizvod potom kontinuirano prodaje na domaćem tržištu. Podnositelj zahtjeva želi izvoziti svoje proizvode te je nedavno proveo neke izvozne transakcije sa zemljama izvan Europske unije.

               (17)

               U ispitnom postupku potvrđeno je da podnositelj zahtjeva nije kupovao gotovi proizvod iz postupka revizije iz Narodne Republike Kine kako bi ga preprodao ili prekrcao u Uniju.

               (18)

               Podnositelj zahtjeva dostavio je i pisani dokaz ugovorno obvezujuće prirode koji sadržava obvezu otpremanja proizvoda iz postupka revizije kupcu u Uniji. Stvarne pošiljke još nisu otpremljene jer su se obje strane složile da će čekati rezultat ovog postupka prije njihova otpremanja.

               (19)

               Podnositelj zahtjeva i industrija Unije obaviješteni su o navedenim nalazima te im je dana mogućnost iznošenja primjedaba. Podnositelj zahtjeva izjavio je da se slaže s nalazima Komisije.

               (20)

               Industrija Unije podnijela je primjedbe na objavu podataka u kojima izražava protivljenje izuzeću. Konkretno, izrazila je sumnje u pogledu integrirane naravi proizvodnje SPG-a i nalaza da sirovine nisu bile kineskog podrijetla. Osporila je i da bi SPG sam proizvodio staklena vlakna jer bi to podrazumijevalo zastarjeli postupak taljenja s pretjerano visokim troškovima energije. Prigovorila je da joj javni dosje nije omogućio reagiranje na ta pitanja, posebno u odnosu na ranije podatke u dosjeu.

               (21)

               Komisija je javnom dosjeu dodala napomenu s objašnjenjem u kojem se potvrđuje da je SPG nabavu pređe i snopova od staklenih vlakna vrste C iz Kine zamijenio vlastitom proizvodnjom staklenih vlakana od staklenih kugli, podrijetlom iz Indije, od 2016. kada je kupio odgovarajuće strojeve, čime je SPG postao integrirani proizvođač predmetnog proizvoda. Te činjenice i popratni porast troškova energije potvrđeni su tijekom provjere na licu mjesta. No ti nalazi ne omogućuju procjenu primjerenosti postupka proizvodnje. Tvrdnje industrije Unije stoga su odbijene.

         (d)   Zaključci

               (22)

               U skladu sa zaključcima opisanima u uvodnim izjavama od 13. do 18., Komisija zaključuje da podnositelj zahtjeva ispunjava uvjete za odobravanje izuzeća u skladu s člankom 11. stavkom 4. i člankom 13. stavkom 4. osnovne uredbe te da bi ga trebalo dodati na popis društava koja su izuzeta od antidampinške pristojbe uvedene Provedbenom uredbom (EU) 2017/1993.

               (23)

               Osim toga, izuzeće od proširenih mjera odobreno na uvoz proizvoda iz postupka revizije koji proizvodi podnositelj zahtjeva, u skladu s člankom 13. stavkom 4. osnovne uredbe, i dalje vrijedi pod uvjetom da se to izuzeće opravda konačno ustanovljenim činjenicama. Ako se temeljem novih dokaza prima facie utvrdi suprotno, Komisija može pokrenuti ispitni postupak kako bi utvrdila opravdanost ukidanja izuzeća.

               (24)

               Izuzeće od proširenih mjera odobreno na uvoz proizvoda iz postupka revizije koji proizvodi podnositelj zahtjeva odobrava se na temelju nalaza ove revizije. To izuzeće stoga se primjenjuje isključivo na uvoz proizvoda iz postupka revizije poslanog iz Indije, a koji proizvodi određeni prethodno spomenuti pravni subjekt. Na uvoz proizvoda iz postupka revizije koji je proizvelo bilo koje trgovačko društvo čiji naziv nije izričito naveden u članku 1. stavku 3. Provedbene uredbe (EU) 2017/1993, uključujući subjekte povezane s izričito navedenim društvima, ne bi se smjelo primjenjivati izuzeće te bi se na njega trebala primjenjivati preostala carinska stopa uvedena tom uredbom.

               (25)

               Provedbenu uredbu (EU) 2017/1993 potrebno je izmijeniti kako bi se u njezin članak 1. stavak 3. dodalo društvo SPG Glass Fibre PVT. LTD.

               (26)

               Da bi se izuzeće primjenjivalo, carinskim tijelima treba dostaviti račun u skladu s određenim zahtjevima. Napominje se da je isti zahtjev primjenjiv na društva Montex Glass Fibre Industries Pvt. Ltd. i Pyrotek India Pvt. Ltd. Ta društva već su dobila izuzeće od mjera na snazi. S obzirom na to da taj uvjet nije bio naveden u Provedbenoj uredbi (EU) 2017/1993, propust se ispravlja ovom Uredbom.

         5.   ZAHTJEVI KOMITOLOGIJE

               (27)

               Ova je Uredba u skladu s mišljenjem Odbora uspostavljenog člankom 15. stavkom 1. Uredbe (EU) 2016/1036,

         DONIJELA JE OVU UREDBU:
   Članak 1.
   Provedbena uredba (EU) 2017/1993 mijenja se kako slijedi:

               1.

               Članak 1. stavak 3. zamjenjuje se sljedećim:
               „3.   Konačna antidampinška pristojba koja se primjenjuje na uvoz podrijetlom iz Narodne Republike Kine kako je utvrđeno u stavku 2. proširuje se na uvoz istih tkanina otvorene mrežaste strukture poslanih iz Indije i Indonezije, bez obzira na to imaju li deklarirano podrijetlo iz Indije i Indonezije ili nemaju (oznake TARIC 7019510014, 7019510015, 7019590014 i 7019590015), osim onih koje su proizveli Montex Glass Fibre Industries Pvt. Ltd (dodatna oznaka TARIC B942), Pyrotek India Pvt. Ltd (dodatna oznaka TARIC C051) i SPG GLASS FIBRE PVT. LTD (dodatna oznaka TARIC C205), na uvoz istih tkanina otvorene mrežaste strukture poslanih iz Malezije, bez obzira na to imaju li deklarirano podrijetlo iz Malezije ili nemaju (oznake TARIC 7019510011 i 7019590011), i na uvoz istih tkanina otvorene mrežaste strukture poslanih iz Tajvana i Tajlanda, bez obzira na to imaju li deklarirano podrijetlo iz Tajvana i Tajlanda ili nemaju (oznake TARIC 7019510012, 7019510013, 7019590012 i 7019590013).
               Uvjet za primjenu izuzeća odobrenog trgovačkim društvima Montex Glass Fibre Industries Pvt. Ltd, Pyrotek India Pvt. Ltd i SPG Glass Fibre PVT. LTD jest podnošenje carinskim tijelima država članica valjanog trgovačkog računa koji je u skladu sa zahtjevima utvrđenima Prilogom II. ovoj Uredbi. Ne podnese li se taj račun, primjenjuje se antidampinška pristojba kako je uvedena stavkom 1.”

               2.

               Tekst u Prilogu ovoj uredbi dodaje se kao Prilog II.

         Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. svibnja 2018.

            Za Komisiju

            Predsjednik

         Jean-Claude JUNCKER

      (1)  SL L 176, 30.6.2016., str. 21.

      (2)  Provedbena uredba Vijeća (EU) br. 791/2011 od 3. kolovoza 2011. o uvođenju konačne antidampinške pristojbe i konačnoj naplati privremene pristojbe uvedene na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine (SL L 204, 9.8.2011., str. 1.).

      (3)  Provedbena uredba Vijeća (EU) br. 1371/2013 od 16. prosinca 2013. o proširenju konačne antidampinške pristojbe uvedene Provedbenom uredbom (EU) br. 791/2011 na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine na uvoz određenih tkanina otvorene mrežaste strukture od staklenih vlakana poslanih iz Indije i Indonezije, bez obzira na to imaju li deklarirano podrijetlo iz Indije i Indonezije ili nemaju (SL L 346, 20.12.2013., str. 20.).

      (4)  Provedbena uredba Komisije (EU) 2015/1507 оd 9. rujna 2015. o izmjeni Provedbene uredbe Vijeća (EU) br. 1371/2013 o proširenju konačne antidampinške pristojbe uvedene na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine na uvoz određenih tkanina otvorene mrežaste strukture od staklenih vlakana poslanih, među ostalim, iz Indije bez obzira na to imaju li deklarirano podrijetlo iz Indije ili nemaju (SL L 236, 10.9.2015., str. 1.).

      (5)  Provedbena uredba Vijeća (EU) br. 672/2012 od 16. srpnja 2012. o proširenju konačne antidampinške pristojbe uvedene Provedbenom uredbom (EU) br. 791/2011 o uvozu određenih tkanina otvorene mrežaste strukture od staklenih vlakana podrijetlom iz Narodne Republike Kine na uvoz određenih tkanina otvorene mrežaste strukture od staklenih vlakana poslanih iz Malezije, bez obzira na to imaju li deklarirano podrijetlo iz Malezije ili ne (SL L 196, 24.7.2012., str. 1.).

      (6)  Provedbena uredba Vijeća (EU) br. 21/2013 od 10. siječnja 2013. o proširenju konačne antidampinške pristojbe uvedene Provedbenom uredbom Vijeća (EU) br. 791/2011 o uvozu određenih tkanina otvorene mrežaste strukture od staklenih vlakana podrijetlom iz Narodne Republike Kine na uvoz određenih tkanina otvorene mrežaste strukture od staklenih vlakana poslanih s Tajvana i Tajlanda, bez obzira na to imaju li deklarirano podrijetlo s Tajvana ili Tajlanda ili nemaju (SL L 11, 16.1.2013., str. 1.).

      (7)  Provedbena uredba Komisije (EU) 2017/1993 оd 6. studenoga 2017. o uvođenju konačne antidampinške pristojbe na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine kako je proširena na uvoz određenih tkanina otvorene mrežaste strukture od staklenih vlakana poslanih iz Indije, Indonezije, Malezije, Tajvana i Tajlanda, bez obzira na to imaju li deklarirano podrijetlo iz tih zemalja ili nemaju, nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća (SL L 288, 7.11.2017., str. 4.).

      (8)  Provedbena uredba Komisije (EU) 2017/1514 od 31. kolovoza 2017. o pokretanju revizije Provedbene uredbe Vijeća (EU) br. 1371/2013 (o proširenju konačne antidampinške pristojbe uvedene Provedbenom uredbom (EU) br. 791/2011 na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine na uvoz određenih tkanina otvorene mrežaste strukture od staklenih vlakana poslanih iz Indije i Indonezije, bez obzira na to imaju li deklarirano podrijetlo iz Indije i Indonezije ili nemaju) radi utvrđivanja mogućnosti odobravanja izuzeća od tih mjera jednom indijskom proizvođaču izvozniku, stavljanja izvan snage antidampinške pristojbe s obzirom na uvoz od tog proizvođača izvoznika te nametanja obveze evidentiranja njegova uvoza (SL L 226, 1.9.2017., str. 1.).

      PRILOG
      „
            PRILOG II.
            Izjava koju je potpisala službena osoba subjekta koji izdaje trgovački račun mora biti navedena na valjanom trgovačkom računu iz članka 1. u sljedećem obliku:

                        1.

                        Ime i funkcija službene osobe subjekta koji izdaje trgovački račun;

                        2.

                        Sljedeća izjava:
                        ‚Ja, niže potpisani, potvrđujem da je (obujam) (predmetni proizvod) iz ovog računa koji se prodaje za izvoz u Europsku uniju proizvelo društvo (naziv društva i adresa) (dodatna oznaka TARIC) u (predmetna zemlja). Izjavljujem da su podaci na ovom računu potpuni i točni’;

                        3.

                        Datum i potpis.

                  ”


title: Provedbena uredba Komisije (EU) 2018/791 оd 31. svibnja 2018. o izmjeni Uredbe (EZ) br. 690/2008 o priznavanju zaštićenih zona u Zajednici izloženih posebnim rizicima za zdravlje bilja

text:
                  1.6.2018

                  HR

                  Službeni list Europske unije

                  L 136/1

            PROVEDBENA UREDBA KOMISIJE (EU) 2018/791
      оd 31. svibnja 2018.
      o izmjeni Uredbe (EZ) br. 690/2008 o priznavanju zaštićenih zona u Zajednici izloženih posebnim rizicima za zdravlje bilja
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu Vijeća 2000/29/EZ od 8. svibnja 2000. o mjerama zaštite od unošenja u Zajednicu organizama štetnih za bilje ili biljne proizvode i njihovog širenja unutar Zajednice (1), a posebno njezin članak 2. stavak 1. točku (h),
      uzimajući u obzir zahtjeve koje su podnijeli Finska, Grčka, Irska, Italija, Litva, Malta, Portugal, Slovačka, Slovenija, Švedska i Ujedinjena Kraljevina,
      budući da:

                  (1)

                  Uredbom Komisije (EZ) br. 690/2008 (2) određene su države članice i određena područja unutar država članica priznati kao zaštićene zone u odnosu na određene štetne organizme. U nekim je slučajevima priznanje odobreno privremeno kako bi se državi članici omogućilo da dostavi potpune informacije potrebne kako bi se pokazalo da predmetni štetni organizmi nisu prisutni u predmetnoj državi članici ili na predmetnom području odnosno kako bi se dovršila provedba mjera za iskorjenjivanje tih organizama. Od tada je došlo do znatnih promjena u pogledu fitosanitarnog statusa određenih zaštićenih zona u nekim državama članicama.

                  (2)

                  Državno područje Finske priznato je kao trajna zaštićena zona u odnosu na Bemisia tabaci Genn. (europske populacije). Finska je zatražila ukidanje svojeg statusa zaštićene zone zbog nedovoljnog stupnja trajne gospodarske koristi i koristi za zdravlje bilja. Finska stoga više ne bi trebala biti priznata kao zaštićena zona u odnosu na Bemisia tabaci Genn (europske populacije).

                  (3)

                  Područje Azora u Portugalu priznato je do 30. travnja 2018. kao zaštićena zona u odnosu na Globodera pallida (Stone) Behrens, Globodera rostochiensis (Wollenweber) Behrens i Rhynchophorus ferrugineus (Olivier). Prema dodatnim informacijama koje je dostavio Portugal čini se da na području Azora ti organizmi i dalje nisu prisutni. Stoga bi Azori trebali biti priznati kao zaštićena zona u odnosu na te štetne organizme bez vremenskog ograničenja.

                  (4)

                  Irska i Ujedinjena Kraljevina podnijele su zahtjev za priznavanje državnih područja Irske odnosno područja Sjeverne Irske kao zaštićenih zona u odnosu na Liriomyza huidobrensis (Blanchard) i Liriomyza trifolii (Burgess). Na temelju istraživanja provedenih od 2011. u Irskoj te od 2012. u Sjevernoj Irskoj u Ujedinjenoj Kraljevini, Irska i Ujedinjena Kraljevina dostavile su dokaze o tome da predmetni štetni organizmi nisu prisutni na njihovim državnim područjima iako su uvjeti za to povoljni. Trebalo bi međutim provesti daljnja istraživanja. Ta bi istraživanja trebali ubuduće pratiti stručnjaci koje ovlasti Komisija. Stoga bi Irska i Sjeverna Irska u Ujedinjenoj Kraljevini trebale biti priznate kao zaštićene zone u odnosu na Liriomyza huidobrensis i Liriomyza trifolii do 30. travnja 2020.

                  (5)

                  Državna područja Irske, Malte i Ujedinjene Kraljevine priznata su do 30. travnja 2018. kao zaštićene zone u odnosu na Paysandisia archon (Burmeister). Prema dodatnim informacijama koje su dostavile Irska, Malta i Ujedinjena Kraljevina čini se da na njihovu državnom području ti organizmi i dalje nisu prisutni. Stoga bi Irska, Malta i Ujedinjena Kraljevina trebale biti priznate kao zaštićene zone u odnosu na Paysandisia archon bez vremenskog ograničenja.

                  (6)

                  Državna područja Irske i Ujedinjene Kraljevine priznata su do 30. travnja 2018. kao zaštićene zone u odnosu na Rhynchophorus ferrugineus (Olivier). Prema dodatnim informacijama koje su dostavile Irska i Ujedinjena Kraljevina čini se da na njihovu državnom području ti organizmi i dalje nisu prisutni. Stoga bi Irska i Ujedinjena Kraljevina trebale biti priznate kao zaštićene zone u odnosu na Rhynchophorus ferrugineus bez vremenskog ograničenja.

                  (7)

                  Državno područje Ujedinjene Kraljevine priznato je do 30. travnja 2018. kao zaštićena zona u odnosu na Thaumetopoea pityocampa Denis & Schiffermüller i „Candidatus Phytoplasma ulmi”. Prema dodatnim informacijama koje je dostavila Ujedinjena Kraljevina čini se da na njezinu državnom području ti štetni organizmi i dalje nisu prisutni. Stoga bi Ujedinjena Kraljevina trebala biti priznata kao zaštićena zona u odnosu na Thaumetopoea pityocampa Denis & Schiffermüller i „Candidatus Phytoplasma ulmi” bez vremenskog ograničenja.

                  (8)

                  Državno područje Ujedinjene Kraljevine, uz iznimku određenih područja u nadležnosti lokalnih tijela, priznato je kao zaštićena zona u odnosu na Thaumetopoea processionea L. do 30. travnja 2018. Ujedinjena Kraljevina dostavila je informacije prema kojima je štetni organizam Thaumetopoea processionea L. sada prisutan u područjima u nadležnosti lokalnih tijela Barking i Dagenham; Basildon; Basingstoke i Dene; Bexley; Bracknell Forest; Brentwood; Broxbourne; Castle Point; Chelmsford; Chiltem; Crawley; Dacorum; Dartford; East Hertfordshire; Enfield; Epping Forest; Gravesham; Greenwich; Harlow; Hart; Havering; Hertsmere; Horsham; Littlesford; Medway; Mid Sussex; Mole Valley; Newham; North Hertfordshire; Redbridge; Reigate i Banstead; Rushmoor; Sevenoaks; South Bedfordshire; South Bucks; St Albans; Surrey Heath; Tandridge; Three Rivers; Thurrock; Tonbridge i Malling; Waltham Forest; Watford; Waverley; Welwyn Hatfield; Windsor i Maidenhead, Wokingham i Wycombe. Ta područja stoga više ne bi trebala biti priznata kao dio zaštićene zone Ujedinjene Kraljevine te bi ih trebalo dodati na popis područja u nadležnosti lokalnih tijela isključenih iz zaštićene zone. Na temelju tih informacija čini se i da na ostatku državnog područja Ujedinjene Kraljevine, koje je priznato kao zaštićena zona u odnosu na Thaumetopoea processionea L., taj štetni organizam i dalje nije prisutan. Trebalo bi međutim provesti daljnja istraživanja. Ta bi istraživanja trebali nastaviti pratiti stručnjaci koje ovlasti Komisija. Stoga bi Ujedinjena Kraljevina, uz iznimku određenih područja u nadležnosti lokalnih tijela, trebala i dalje biti priznata kao zaštićena zona u odnosu na Thaumetopoea processionea L. do 30. travnja 2020.

                  (9)

                  Područje Sicilije u Italiji priznato je kao trajna zaštićena zona u odnosu na Erwinia amylovora (Burr.). Winsl. et al. Italija je dostavila informacije prema kojima je štetni organizam Erwinia amylovora (Burr.) Winsl. et al. sada prisutan u općinama Cesarò (pokrajina Messina), Maniace, Bronte, Adrano (pokrajina Catania) i Centuripe, Regalbuto i Troina (pokrajina Enna) na Siciliji. Općine Cesarò (pokrajina Messina), Maniace, Bronte, Adrano (pokrajina Catania) i Centuripe, Regalbuto i Troina (pokrajina Enna) stoga više ne bi trebale biti priznate kao dio zaštićene zone Italije na Siciliji u odnosu na Erwinia amylovora (Burr.) Winsl. et al.

                  (10)

                  Nadalje, određeni dijelovi državnog područja Italije priznati su kao zaštićena zona u odnosu na Erwinia amylovora (Burr.) Winsl. et al. do 30. travnja 2018. Italija je dostavila informacije prema kojima je štetni organizam Erwinia amylovora (Burr.) Winsl. et al. sada prisutan u pokrajinama Parmi i Piacenzi, koje su jedini preostali dijelovi Emilije-Romagne koji su priznati kao zaštićena zona u odnosu na Erwinia amylovora (Burr.) Winsl. et al. Emilia-Romagna stoga više ne bi trebala biti priznata kao dio zaštićene zone Italije. Na temelju tih informacija čini se i da na ostatku državnog područja Italije, koje je priznato kao zaštićena zona u odnosu na Erwinia amylovora (Burr.) Winsl. et al. do 30. travnja 2018., taj štetni organizam i dalje nije prisutan. Trebalo bi međutim provesti daljnja istraživanja. Ta bi istraživanja trebali nastaviti pratiti stručnjaci koje ovlasti Komisija. Stoga bi državno područje Italije, koje je priznato kao zaštićena zona u odnosu na Erwinia amylovora (Burr.) Winsl. et al. do 30. travnja 2018., uz iznimku određenih pokrajina, uključujući pokrajine Parmu i Piacenzu u Emiliji-Romagni, trebalo biti priznato kao zaštićena zona u odnosu na Erwinia amylovora (Burr.) Winsl. et al. do 30. travnja 2020.

                  (11)

                  Područje Sjeverne Irske, uz iznimku nekih općina, priznato je kao dio zaštićene zone Ujedinjene Kraljevine u odnosu na Erwinia amylovora (Burr.) Winsl. et al. Ujedinjena Kraljevina dostavila je informacije prema kojima je štetni organizam Erwinia amylovora (Burr.) Winsl. et al. sada prisutan i u drugim dijelovima Sjeverne Irske te je zatražila ukidanje statusa zaštićene zone za cijelo područje Sjeverne Irske. Sjeverna Irska stoga više ne bi trebala biti priznata kao dio zaštićene zone Ujedinjene Kraljevine u odnosu na Erwinia amylovora (Burr.). Winsl. et al.

                  (12)

                  Državna područja Irske, Litve, Slovenije i Slovačke, uz iznimku određenih područja, priznata su kao zaštićene zone u odnosu na Erwinia amylovora (Burr.) Winsl. et al. do 30. travnja 2018. Prema dodatnim informacijama koje su dostavile Irska, Litva, Slovenija i Slovačka čini se da su povremeni i izdvojeni slučajevi prisutnosti tog štetnog organizma u nekim dijelovima zaštićene zone iskorijenjeni ili je njihovo iskorjenjivanje u tijeku te da je preostali dio njihovih državnih područja, osim određenih područja, i dalje slobodan od tog štetnog organizma. Iz informacija je vidljivo i da iskorjenjivanje štetnog organizma dosad nijednom nije potrajalo duže od dvije godine. Trebalo bi međutim provesti daljnja istraživanja. Ta bi istraživanja trebali nastaviti pratiti stručnjaci koje ovlasti Komisija. Državna područja Irske, Litve, Slovenije i Slovačke, uz iznimku određenih područja, stoga bi trebala biti priznata kao zaštićene zone u odnosu na Erwinia amylovora (Burr.) Winsl. et al. do 30. travnja 2020.

                  (13)

                  Državno područje Ujedinjene Kraljevine priznato je do 30. travnja 2018. kao zaštićena zona u odnosu na Xanthomonas arboricola pv. pruni (Smith) Vauterin et al. Prema dodatnim informacijama koje je dostavila Ujedinjena Kraljevina čini se da su povremeni i izdvojeni slučajevi prisutnosti tog štetnog organizma u nekim dijelovima zaštićene zone iskorijenjeni ili je njihovo iskorjenjivanje u tijeku te da je preostali dio njezina državnog područja i dalje slobodan od tog štetnog organizma. Iz informacija je vidljivo i da iskorjenjivanje štetnog organizma dosad nijednom nije potrajalo duže od dvije godine. Trebalo bi međutim nastaviti aktivnosti na iskorjenjivanju i provesti daljnja istraživanja. Ta bi istraživanja trebali nastaviti pratiti stručnjaci koje ovlasti Komisija. Stoga bi status Ujedinjene Kraljevine kao priznate zaštićene zone u odnosu na Xanthomonas arboricola pv. pruni (Smith) Vauterin et al. trebalo produžiti do 30. travnja 2020.

                  (14)

                  Irska je do 30. travnja 2018. priznata kao zaštićena zona u odnosu na Ceratocystis platani (J. M. Walter) Engelbr. & T. C. Harr. Prema dodatnim informacijama koje je dostavila Irska čini se da na njezinu državnom području taj štetni organizam i dalje nije prisutan. Stoga bi Irska trebala biti priznata kao zaštićena zona u odnosu na taj štetni organizam bez vremenskog ograničenja.

                  (15)

                  Područje Sjeverne Irske u Ujedinjenoj Kraljevini priznato je kao zaštićena zona u odnosu na Gremmeniella abietina (Lag.) Morelet. Ujedinjena Kraljevina dostavila je informacije prema kojima je štetni organizam Gremmeniella abietina (Lag.) Morelet sada prisutan u Sjevernoj Irskoj. Sjeverna Irska stoga više ne bi trebala biti priznata kao zaštićena zona u odnosu na Gremmeniella abietina (Lag.) Morelet.

                  (16)

                  Državno područje Grčke, uz iznimku određenih regionalnih jedinica, priznato je kao zaštićena zona u odnosu na virus Citrus tristeza (europski sojevi). Grčka je dostavila informacije prema kojima je virus Citrus tristeza (europski sojevi) sada prisutan i u regionalnim jedinicama Arte i Lakonije. Regionalne jedinice Arte i Lakonije stoga više ne bi trebale biti priznate kao dio zaštićene zone Grčke u odnosu na virus Citrus tristeza (europski sojevi).

                  (17)

                  Švedska je priznata kao zaštićena zona u odnosu na virus točkastog sušenja rajčice. Švedska je zatražila ukidanje svojeg statusa zaštićene zone zbog nedovoljnog stupnja trajne gospodarske koristi. Švedska stoga više ne bi trebala biti priznata kao zaštićena zona u odnosu na virus točkastog sušenja rajčice.

                  (18)

                  Radi veće jasnoće trebalo bi zamijeniti cijeli Prilog Uredbi (EZ) br. 690/2008.

                  (19)

                  Uredbu (EZ) br. 690/2008 trebalo bi stoga na odgovarajući način izmijeniti.

                  (20)

                  Budući da su određena područja u skladu s Uredbom (EZ) br. 690/2008 priznata kao zaštićene zone do 30. travnja 2018., ova bi se Uredba trebala primjenjivati od 1. svibnja 2018. kako bi se osigurao pravni kontinuitet i izbjegli prekidi u trgovanju.

                  (21)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Prilog I. Uredbi (EZ) br. 690/2008 zamjenjuje se Prilogom ovoj Uredbi.
      Članak 2.
      Ova Uredba stupa na snagu sljedećeg dana od dana objave u Službenom listu Europske unije.
      Primjenjuje se od 1. svibnja 2018.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 31. svibnja 2018.

               Za Komisiju

               Predsjednik

            Jean-Claude JUNCKER

         (1)  SL L 169, 10.7.2000., str. 1.

         (2)  Uredba Komisije (EZ) br. 690/2008 od 4. srpnja 2008. o priznavanju zaštićenih zona u Zajednici izloženih posebnim rizicima za zdravlje bilja (SL L 193, 22.7.2008., str. 1.).

         PRILOG
         Prilog I. Uredbi (EZ) br. 690/2008 zamjenjuje se sljedećim:
         „
               PRILOG I.

                  Zone u Zajednici koje su priznate kao ‚zaštićene zone’ u odnosu na štetni organizam/štetne organizme navedene prema njihovu nazivu

                           Štetni organizmi

                           Zaštićene zone: državno područje sljedećih država članica

                     (a)   Kukci, crvi i nematodi, u svim stadijima njihova razvoja

                                       1.

                                          Anthonomus grandis (Boh.)

                           Grčka, Španjolska (Andaluzija, Katalonija, Ekstremadura, Murcia, Valencija)

                                       2.

                                          Bemisia tabaci Genn. (europske populacije)

                           Irska, Portugal (Azori, Beira Interior, Beira Litoral, Entre Douro e Minho i Trás-os-Montes), Švedska, Ujedinjena Kraljevina

                                       3.

                                          Cephalcia lariciphila (Klug.)

                           Irska, Ujedinjena Kraljevina (Sjeverna Irska, otok Man i Jersey)

                                       3.1

                                          Daktulosphaira vitifoliae (Fitch)

                           Cipar

                                       4.

                                          Dendroctonus micans Kugelan

                           Irska, Grčka, Ujedinjena Kraljevina (Sjeverna Irska, otok Man i Jersey)

                                       4.1

                                          Dryocosmus kuriphilus Yasumatsu

                           Irska, Ujedinjena Kraljevina

                                       5.

                                          Gilpinia hercyniae (Hartig)

                           Irska, Grčka, Ujedinjena Kraljevina (Sjeverna Irska, otok Man i Jersey)

                                       6.

                                          Globodera pallida (Stone) Behrens

                           Latvija, Portugal (Azori), Slovenija, Slovačka, Finska

                                       6.1

                                          Globodera rostochiensis (Wollenweber) Behrens

                           Portugal (Azori)

                                       7.

                                          Gonipterus scutellatus Gyll.

                           Grčka, Portugal (Azori)

                                       8.

                                          Ips amitinus Eichhof

                           Irska, Grčka, Ujedinjena Kraljevina

                                       9.

                                          Ips cembrae Heer

                           Irska, Grčka, Ujedinjena Kraljevina (Sjeverna Irska i otok Man)

                                       10.

                                          Ips duplicatus Sahlberg

                           Irska, Grčka, Ujedinjena Kraljevina

                                       11.

                                          Ips sexdentatus Bőrner

                           Irska, Cipar, Ujedinjena Kraljevina (Sjeverna Irska i otok Man)

                                       12.

                                          Ips typographus Heer

                           Irska, Ujedinjena Kraljevina

                                       13.

                                          Leptinotarsa decemlineata Say

                           Irska, Španjolska (Ibiza i Menorca), Cipar, Malta, Portugal (Azori i Madeira), Finska (okruzi Åland, Häme, Kymi, Pirkanmaa, Satakunta, Turku, Uusima), Švedska (okruzi Blekinge, Gotland, Halland, Kalmar i Skåne), Ujedinjena Kraljevina

                                       14.

                                          Liriomyza bryoniae (Kaltenbach)

                           Irska, Ujedinjena Kraljevina (Sjeverna Irska)

                                       14.01.

                                          Liriomyza huidobrensis (Blanchard)

                           Irska (do 30. travnja 2020.), Ujedinjena Kraljevina (Sjeverna Irska) (do 30. travnja 2020.)

                                       14.02.

                                          Liriomyza trifolii (Burgess)

                           Irska (do 30. travnja 2020.), Ujedinjena Kraljevina (Sjeverna Irska) (do 30. travnja 2020.)

                                       14.1

                                          Paysandisia archon (Burmeister)

                           Irska, Malta, Ujedinjena Kraljevina

                                       14.2

                                          Rhynchophorus ferrugineus (Olivier)

                           Irska, Portugal (Azori), Ujedinjena Kraljevina

                                       15.

                                          Sternochetus mangiferae Fabricius

                           Španjolska (Granada i Malaga), Portugal (Alentejo, Algarve i Madeira)

                                       15.1

                                          Thaumetopoea pityocampa Denis & Schiffermüller

                           Ujedinjena Kraljevina

                                       16.

                                          Thaumetopoea processionea L.

                           Irska, Ujedinjena Kraljevina (nisu uključena područja u nadležnosti sljedećih lokalnih tijela: Barking i Dagenham; Barnet; Basildon; Basingstoke i Dene; Bexley; Bracknell Forest; Brent; Brentwood; Bromley; Broxbourne; Camden; Castle Point; Chelmsford; Chiltem; Grad London; Grad Westminster; Crawley; Croydon; Dacorum; Dartford; Ealing; East Hertfordshire; okrug Elmbridge; Enfield; Epping Forest; okruzi Epsom i Ewell; Gravesham; Greenwich; Guildford; Hackney; Hammersmith & Fulham; Haringey; Harlow; Harrow; Hart; Havering; Hertsmere; Hillingdon; Horsham; Hounslow; Islington; Kensington & Chelsea; Kingston upon Thames; Lambeth; Lewisham; Littlesford; Medway; Merton; Mid Sussex; Mole Valley; Newham; North Hertfordshire; Reading; Redbridge; Reigate i Banstead; Richmond Upon Thames; okrug Runnymede; Rushmoor; Sevenoaks; Slough; South Bedfordshire; South Bucks; South Oxfordshire; Southwark; okrug Spelthorne; St Albans; Sutton; Surrey Heath; Tandridge; Three Rivers; Thurrock; Tonbridge i Malling; Tower Hamlets; Waltham Forest; Wandsworth; Watford; Waverley; Welwyn Hatfield; West Berkshire; Windsor i Maidenhead; Woking, Wokingham i Wycombe) (do 30. travnja 2020.)

                     (b)   Bakterije

                                       01.

                                       ‚Candidatus Phytoplasma ulmi’

                           Ujedinjena Kraljevina

                                       1.

                                          Curtobacterium flaccumfaciens pv. flaccumfaciens (Hedges) Col.

                           Grčka, Španjolska

                                       2.

                                          Erwinia amylovora (Burrill) Winslow et al.

                                       —

                                       Estonija, Španjolska (osim autonomnih zajednica Andaluzije, Aragonije, Kastilje i la Manche, Kastilje i Leóna, Ekstremadure, autonomne zajednice Madrida, Murcije, Navarre i La Rioje, pokrajine Guipuzcoe (Baskija), okruga Garrigues, Noguera, Pla d'Urgell, Segrià i Urgell u pokrajini Lleidi (‚Comunidad autonoma de Catalunya’); te općine Alborache i Turís u pokrajini Valenciji i okruzi L'Alt Vinalopó i El Vinalopó Mitjà u pokrajini Alicanteu (Comunidad Valenciana)), Francuska (Korzika), Italija (Abruzzo, Basilicata, Kalabrija, Kampanija, Lacij, Ligurija, Marche, Molise, Pijemont (osim općina Busca, Centallo i Tarantasca u pokrajini Cuneo), Sardinija, Sicilija (osim općine Cesarò (pokrajina Messina), Maniace, Bronte, Adrano (pokrajina Catania) i Centuripe, Regalbuto i Troina (pokrajina Enna)), Toskana, Umbrija, Valle d'Aosta), Latvija, Portugal, Finska, Ujedinjena Kraljevina (Isle of Man); Kanalski otoci),

                                       —

                                       i, do 30. travnja 2020., Irska (osim grada Galwaya), Italija (Apulija, Lombardija (osim pokrajina Milana, Mantove, Sondrija i Varesea), Veneto (osim pokrajina Roviga i Venecije, općina Barbona, Boare Pisani, Castelbaldo, Masi, Piacenza d'Adige, S. Urbano i Vescovana u pokrajini Padovi te područja smještenog južno od autoceste A4 u pokrajini Veroni)), Litva (osim općina Babtai i Kėdainiai (regija Kaunas)), Slovenija (osim regija Gorenjske, Koroške, Maribora i Notranjske te općina Lendava i Renče-Vogrsko (južno od autoceste H4)), Slovačka (osim okruga Dunajská Streda, Hronovce i Hronské Kľačany (okrug Levice), Dvory nad Žitavou (okrug Nové Zámky), Málinec (okrug Poltár), Hrhov (okrug Rožňava), Veľké Ripňany (okrug Topoľčany), Kazimír, Luhyňa, Malý Horeš, Svätuše i Zatín (okrug Trebišov))

                                       3.

                                          Xanthomonas arboricola pv. pruni (Smith) Vauterin et al.

                           Ujedinjena Kraljevina (do 30. travnja 2020.)

                     (c)   Gljivice

                                       01.

                                          Ceratocystis platani (J. M. Walter) Engelbr. & T. C. Harr.

                           Irska, Ujedinjena Kraljevina

                                       02.

                                          Cryphonectria parasitica (Murrill) Barr.

                           Češka, Irska, Švedska, Ujedinjena Kraljevina

                                       1.

                                          Glomerella gossypii Edgerton

                           Grčka

                                       2.

                                          Gremmeniella abietina (Lag.) Morelet

                           Irska

                                       3.

                                          Hypoxylon mammatum (Wahlenberg) J. Miller

                           Irska, Ujedinjena Kraljevina (Sjeverna Irska)

                     (d)   Virusi i virusoliki organizmi

                                       1.

                                       Virus nekrotične žute žiličavosti

                           Irska, Francuska (Bretanja), Portugal (Azori), Finska, Ujedinjena Kraljevina (Sjeverna Irska)

                                       3.

                                       Virus Citrus tristeza (europski sojevi)

                           Grčka (osim regionalnih jedinica Argolide, Arte, Hanije i Lakonije), Malta, Portugal (osim Algarvea, Madeire i okruga Odemira u Alenteju)

                                       4.

                                       Žutilo vinove loze dorée MLO

                           Češka, Francuska (Alzas, Champagne-Ardenne, Pikardija (departman Aisne), Ile de France (općine Citry, Nanteuil-sur-Marne i Saâcy-sur-Marne) i Lorena)), Italija (Apulija, Sardinija i Basilicata)

                     ”